*Lēmuma projekts*

**Par noteikumu “Par pašvaldības mantas atsavināšanas izdevumiem un rīcību ar iegūtajiem līdzekļiem” apstiprināšanu**

 Pamatojoties uz Valsts pārvaldes iekārtas likuma 72. panta pirmās daļas 1. punktu, Publiskas personas mantas atsavināšanas likuma 47. pantu un Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 38. punktu,

 Apstiprināt Alūksnes novada pašvaldības domes noteikumus Nr.\_/2024 “Par pašvaldības mantas atsavināšanas izdevumiem un rīcību ar iegūtajiem līdzekļiem”.

Pielikumā: Alūksnes novada pašvaldības domes noteikumi Nr.\_/2024 “Par pašvaldības mantas atsavināšanas izdevumiem un rīcību ar iegūtajiem līdzekļiem ” uz …lp.

Alūksnes novada pašvaldības domes

Noteikumi Nr.\_/2024

**Par pašvaldības mantas atsavināšanas izdevumiem un rīcību ar iegūtajiem līdzekļiem**

1. Noteikumi nosaka kārtību, kādā tiek segti pašvaldības mantas atsavināšanas izdevumi un izdalīti atsavināšanas procesā iegūtie līdzekļi.
2. Alūksnes novada pašvaldības Centrālas administrācijas Finanšu nodaļa nodrošina atsavināšanas procesā iegūto līdzekļu sadali atbilstoši šo noteikumu kārtībai.
3. Ar atsavināšanu saistītos izdevumus sedz no Alūksnes novada pašvaldības budžeta līdzekļiem, tajā skaitā, bet ne tikai, no procentu ieņēmumiem par uz nomaksu noslēgtiem pirkuma līgumiem un līgumsoda ieņēmumiem par saistību neizpildi.
4. Pašvaldības mantas atsavināšanas izdevumos ieskaita ar mantas kadastrālo uzmērīšanu, reģistrāciju Zemesgrāmatā un novērtēšanu saistītās izmaksas.
5. Alūksnes novada pašvaldības mantas atsavināšanas rezultātā iegūtos līdzekļus ieskaita Alūksnes novada pašvaldības budžetā.
6. Alūksnes novada pašvaldības rīcībā nonākušie atsavināšanas rezultātā iegūtie naudas līdzekļi tiek izmantoti nekustamā īpašuma iegūšanai pašvaldības īpašumā, kas nepieciešams pašvaldības funkciju nodrošināšanai, kā arī citām vajadzībām, atbilstoši Alūksnes novada pašvaldības domes lēmumiem.
7. Ar šo noteikumu spēkā stāšanos atzīt par spēku zaudējušiem Alūksnes novada pašvaldības domes 2010. gada 27. maija noteikumus Nr. 4/2010 “Kārtība, kādā tiek sadalīti atsavināšanas procesā iegūtie līdzekļi starp Alūksnes novada administratīvajām teritorijām”.
8. Noteikumi stājas spēkā 2024. gada 1. martā.